በኮሮና ቫይረስ ወረርሽኝ ምክንያት በኦሮሚያ ክልል ከ2 ሚሊየን በላይ ተማሪዎች ወደ ትምህርት ገበታቸው አልተመለሱም
አዲስ አበባ ፣ ታህሳስ 20 ፣ 2013 (ኤፍ ቢ ሲ) በኮሮና ቫይረስ ወረርሽኝ ምክንያት በኦሮሚያ ክልል ከ2 ሚሊየን በላይ ተማሪዎች ወደ ትምህርት ገበታቸው አለመመለሳቸው ተገለፀ።የክልሉ ትምርህት ቢሮ ምክትል ሐላፊ አቶ ኤፍሬም ተሰማ እንደተናገሩት ÷በክልሉ በኮሮና ቫይረስ ወረርሽኝ ምክንያት ተቋርጦ የነበረው ትምህርት እንደገና የተጀመረ ቢሆንም ለማስተማር ከታቀደው 11 ነጥብ 5ሚሊየን ተማሪዎች ውስጥ ለመማር የተመዘገቡት 9 ነጥብ 5 ሚሊየን ብቻ ናቸው።ከ2 ሚሊየን በላይ የሚሆኑትን ተማሪዎች ወደ ትምህርት ገበታቸው እንዲመለሱ በቢሮው የሚገኝኙ የትምህርት ባለሙያዎች የንቅናቄ ስራ እስከታችኛው የህብረተሰብ ክፍል ድረስ አየሰሩ ይገኛሉ ነው ያሉት።ሆኖም እስካሁን 84 በመቶ የሚሆኑት ተማሪዎች ብቻ ናቸው ወደ ትምህርት ገበታቸው የተመለሱት ብለዋል ሃላፊው፡፡በዚህም ትምህርታቸውን ያቋረጡ ተማሪዎች እንዲመለሱ ወላጆች፣ መምህራን እና ባለድርሻ አካላት በትጋት ሊሰሩ እንደሚገባ ተናግረዋል፡፡በምንይችል አዘዘውከፌስቡክ ገፃችን በተጨማሪ ወቅታዊ፣ ትኩስ እና የተሟሉ መረጃዎችን ለማግኘት፡-የፋና ድረ ገጽ  ይጎብኙ፤ተንቀሳቃሽ ምስሎችን ለማግኘት የፋና ቴሌቪዥን የዩቲዩብ ቻናል  ሰብስክራይብ ያድርጉፈጣን መረጃዎችን ለማግኘት ትክክለኛውን የፋና ቴሌግራም ቻናል  ይቀላቀሉከዚህ በተጨማሪም በትዊተር ገጻችን  ይወዳጁንዘወትር ከእኛ ጋር ስላሉ እናመሰግናለን!